钦定古今图书集成/理学汇编/学行典/第208卷 > 薛士珩
## 钦定古今图书集成/理学汇编/学行典/第208卷 > 薛士珩

按《宁波府志》：“薛士珩，字长玙，司马三才长子。性谦谨，
少与仲父宗伯、三省郡守王衡、观察谢渭读书才质
相颉颃。三人皆先后获隽，而士珩以明经不就选，并
以任子让其弟士龙。三才卒于京邸，闻讣，勺水不入
口，哀毁骨立，扶榇归。终制，足未尝一履。内室遇讳日，
必婴儿泣，至老犹如是。祖母病，索朱樱不可得而卒。”
嗣后见朱樱即泫然泪下，终身不食。事母孝，司马卒
后，奉之尢谨，或有他怒，则长跪终日。晚年构园于北
郭以隐，惟寄情经史自娱，点次者几充栋。年八十二
卒，学者私谥之曰“孝定先生。”